nvidia/miracl-vision huggingface dataset:
నవవిధ భక్తులు

భక్తి ఒక పవిత్రమైన భావన. మనుషులలో భక్తి భావన కలవారిని భక్తులు అంటారు. వైష్ణవులకు భక్తి ప్రక్రియ విష్ణువు, కృష్ణుడు లేదా అతని అవతారాలకు సంబంధించింది. అదేవిధంగా శైవులకు శివుడు, శక్తి లేదా వారి అవతారాలకు సంబంధించింది. భక్తి యోగం గురించి భగవద్గీతలో వేదాంతాల సారంగా పేర్కొన్నది. నారద భక్తి సూత్రాలు పలురకాల భక్తి విధాల గురించి పేర్కొన్నది. . భగవంతుని పొందడానికి భాగవతంలో నవవిధభక్తి మార్గాలు అనగా 9 రకాలైన భక్తి మార్గాలు చెప్పబడినాయి. ఇందుకు ప్రామాణిక శ్లోకం భాగవతంలోని ప్రహ్లాద చరిత్ర ఘట్టంలో ఉంది. ఆ శ్లోకం: శ్రవణం కీర్తనం విష్ణోః స్మరణం పాద సేవనంఅర్చనం వందనం దాస్యం సఖ్యమాత్మ నివేదనంఇతి పుంసార్పితా విష్ణౌ భక్తిశ్చేన్నవలక్షణాక్రియతే భగవత్యద్ధా తన్మన్యేధీతముత్తమమ్ 'పై శ్లోకాలను పోతన తెనిగించిన విధం తను హృద్భాషలసఖ్యమున్, శ్రవణమున్, దాసత్వమున్, వందనార్చనముల్, సేవయు, నాత్మలో నెఱుకయున్, సంకీర్తనల్, చింతనంబను నీ తొమ్మిది భక్తిమార్గంబుల సర్వాత్ముడైన హరిన్ నమ్మి సజ్జనుడై యుండుట భద్రమంచు దలతున్ సత్యంబు దైత్యోత్తమా! అనగా భగవంతుని పూజింపడానికి అనేక విధాలైన మార్గాలున్నాయి. కరుణ చూపమనో, కృప సాధించాలనో, అనుగ్రహం పొందాలనో, కోరికలు తీర్చుకోవాలనో భగవంతుడ్ని ఆశ్రయిస్తాం.
అగ్నిపూలు (సినిమా)

యద్దనపూడి సులోచనారాణి ప్రసిద్ధ నవల 'అగ్నిపూలు'కు ఇది చిత్రరూపం. జేనీ గా జయసుధ, ఆమె బావగా కృష్ణంరాజు నటనకు మంచి పేరు వచ్చింది. బాపయ్య దర్శకత్వం వహించారు. రాజులు పోయినా, రాజ్యాలు పోయినా దర్పం పోని జమీందారు గోవిందవల్లభరాజా తన కొడుకు శివప్రసాద్ అమెరికాలో మేరీ అనే యువతిని పెండ్లి చేసుకుని, పిల్లలు జానీ, బాబీలతో ఇంటికి వస్తున్నాడని తెలుసుకుని ఉగ్రుడయి కొడుకుతో తనకెలాంటి సంబంధమూ లేదని ప్రకటిస్తాడు. అల్లుడు విరూపాక్షి రాజా, కూతురు రాజేశ్వరి ఆస్తినంతా కాజేయాలని నిర్ణయించుకుని గోవిందవల్లభరాజా ఉగ్రత్వానికి ఆజ్యం పోస్తారు. ఇంటికి వచ్చిన శివప్రసాద్‌ను, మేరీని అవుట్‌హౌస్‌లో ఉంచి అవమానం చేస్తారు. గోవిందవల్లభరాజా మృతదేహాన్ని కూడా చూడడానికి వారికి అనుమతించరు. కాలం గడుస్తుంది. విరూపాక్షి రాజా మరణిస్తాడు. అతని కొడుకు కృష్ణచైతన్య జమీందారీకి అధిపతి అవుతాడు. కృష్ణచైతన్య రుక్మిణి అనే అందమైన యువతిని వివాహం చేసుకుంటాడు. ఒక ప్రమాదంలో రుక్మిణి అవిటిదవుతుంది
అహోబ్రహ్మ ఒహోశిష్య

అహోబ్రహ్మ ఒహోశిష్య 1997, ఆస్టు 8న విడుదలైన తెలుగు చలనచిత్రం. అనిల్ ఆర్ట్ మూవీస్ పతాకంపై కుర్రా సూర్యనారాయణ సమర్పణలో తిరువీధి గోపాలకృష్ణ దర్శకత్వం వహించిన ఈ చిత్రంలో తనికెళ్ల భరణి, శివాజీ రాజా, రక్ష నటించగా, శశి ప్రీతం సంగీతం అందించారు. ఈ చిత్రానికి శశిప్రీతం సంగీతం అందించాడు.
అక్క మొగుడు

అక్కమొగుడు 1992 లో క్రాంతి కుమార్ దర్శకత్వంలో విడుదలైన సినిమా. రాజశేఖర్, సుహాసిని ఇందులో ప్రధాన పాత్రధారులు. సుజయా మూవీస్ పతాకంపై నిర్మించబడింది. గంగ (సుహాసిని) ఐదుగురు సోదరీమణులలో పెద్దది (అక్క). వారి తండ్రి (కోట శ్రీనివాసరావు) త్రాగుబోతు. కొన్ని ప్రయోజనాల కోసం వారిని విడిచిపెట్టాడు. కాబట్టి, చెల్లెళ్లను తీసుకువచ్చి గంగ వారి దివంగత తల్లి పాత్రను పోషించి, పూర్తి బాధ్యతను తీసుకుంటుంది. ఆమె తన ఐదుగురు సోదరీమణులను ఏదో ఒక వ్యాపారంలో చేర్పించాలను ఆమె కోరుకుంటుంది. రాజు (రాజశేఖర్) ఒక మాజీ నేరస్థుడు. అతను చేసిన ఒక గొప్పపనిలో హత్యానేరంతో ఏడు సంవత్సరాల జైలు జీవితం గడిపాడు (అత్యాచారానికి గురైన స్త్రీని కాపాడటానికి). అతను గంగ ఇంటి ముందు ఆటో మరమ్మతు దుకాణం ప్రారంభిస్తాడు. ప్రారంభంలో కొంత అపార్థం తరువాత గంగ రాజు యొక్క గొప్ప పాత్రను గ్రహించి అతనిని ప్రేమిస్తుంది
అల్లరి మొగుడు

అల్లరి మొగుడు 1992 లో కె. రాఘవేంద్రరావు దర్శకత్వంలో విడుదలైన సినిమా. ఇందులో మోహన్ బాబు, రమ్యకృష్ణ, మీనా ప్రధాన పాత్రలు పోషించారు. దీనిని 1994లో తమిళంలో రజనీకాంత్, మీనా, రోజా ప్రధాన పాత్రల్లో సురేష్ కృష్ణ దర్శకత్వంలో వీరా పేరుతో పునర్నిర్మించారు. దీనినే కన్నడ, హిందీలోకి కూడా పునర్నిర్మాణం చేశారు. గోపాల్ (మోహన్ బాబు) పల్లెటూరు నుంచి నగరానికి వచ్చిన తనకు తెలిసిన సంగీతంతో ఏదో ఒక ఉద్యోగం సంపాదించాలనుకుంటాడు. అదే విధంగా అక్కడికి వచ్చిన ఒక తబలా కళాకారుడు సత్యం (బ్రహ్మానందం) అతనితో కలుస్తాడు. ఇద్దరూ కలిసి ఉద్యోగ వేటలో పడరాని పాట్లు పడుతుంటారు.
అల్లుడా మజాకా

అల్లుడా మజాకా ఇ.వి.వి.సత్యనారాయణ దర్శకత్వంలో 1995 లో విడుదలైన చిత్రము. ఇందులో చిరంజీవి, రమ్యకృష్ణ, రంభ, ఊహ ముఖ్యపాత్రల్లో నటించారు. ఈ చిత్రాన్ని దేవి ఫిల్మ్ ప్రొడక్షన్స్ పతాకంపై దేవివరప్రసాద్ నిర్మించాడు. కోటి సంగీత దర్శకత్వం వహించాడు. పోసాని కృష్ణమురళి చిత్రానువాదం సమకూర్చాడు. ఈ సినిమా కిలాడీ అనే పేరుతో కన్నడలో పునర్నిర్మాణం చేసారు. ఈ సినిమా విడుదల కావడంతోటే ఇందులో మహిళలను అభ్యంతరకరంగా చూపించారంటూ కమ్యూనిస్టులు, హిందూ జాతీయ వాదులు నిషేధించాలని కోరారు. సినిమా విడుదలైన రెండు నెలల తర్వాత సెన్సారు బోర్డు వారు ఈ చిత్రాన్ని నిషేధించగా, అందుకు వ్యతిరేకంగా చిరంజీవి అభిమాన సంఘాలు హైదరబాదులో ధర్నా నిర్వహించారు. దాంతో వారు నిషేధాన్ని వెనక్కు తీసుకుని సినిమాలోని కొన్ని అభ్యంతరకర సన్నివేశాలు తీసివేసి ప్రదర్శించవచ్చని అనుమతి ఇచ్చారు
అల్లుడుగారు వచ్చారు

అల్లుడుగారు వచ్చారు 1999లో విడుదలైన తెలుగు చలనచిత్రం. దీనిని ఎం.ఆర్.సి & మెలోడీ థియేటర్స్ పతాకంపై సుంకర మధు మురళి, ముళ్ళపూడి బ్రహ్మానందం నిర్మించారు. రవిరాజా పినిశెట్టి దర్శకత్వం వహించాడు. జగపతి బాబు, కౌసల్య, హీరా రాజగోపాల్ ప్రధాన పాత్రల్లో నటించారు. ఎంఎం కీరవాణి సంగీతం అందించాడు. ఇది తమిళ చిత్రం పూవేలి (1998) కి రీమేక్, ఎ వాక్ ఇన్ ది క్లౌడ్స్ (1995) సినిమాకు అనధికారిక రీమేక్. మురళి (జగపతి బాబు) కుటుంబ సంబంధాలను కోరుకునే అనాథ. అతను ప్రొఫెషనల్ వయోలిన్ వాయిద్యగాడు, నేపథ్య గాయకుడు. షాలిని (హీరా రాజగోపాల్) తో ప్రేమలో పడతాడు. ఆమెపై తన ప్రేమను వ్యక్తం చేస్తూ వెంటపడతాడు
రామదాసు (ఈస్టిండియా ఫిలిమ్స్)

రామదాసు 1933లో విడుదలైన తెలుగు టాకీ సినిమా. ఇది కలకత్తాలోని ఈస్టు ఇండియా ఫిలిం కంపెనీ వారిచే తయారుచేయబడింది. శ్రీమాన్ బళ్ళారి, ధర్మవరం గోపాలాచార్యులు రచించిన రామదాసు నాటకము నుండి చలనచిత్రమునకు తగినట్లుగా మార్చబడింది. దీనికి అక్తర్ నవాజ్ డైరెక్టరు, కృష్ణగోపాల్ ఫోటోగ్రాఫర్, ఆర్. సి. విల్‌మన్, సి. యన్. నిగం శబ్దగ్రాహకులు. 1933లో ఈస్ట్‌ ఇండియా ఫిలిం కంపెనీ వారు అఖ్తర్‌ నవాజ్‌ దర్శకత్వంలో ‘రామదాసు’ సినిమా నిర్మాణానికి పూనుకున్నారు. అప్పట్లో బళ్ళారి రాఘవ, ధర్మవరం గోపాలాచార్యులు ‘రామదాసు’ నాటకాన్ని ప్రదర్శిస్తూ వుండేవారు. అదే నాటక స్క్రిప్టుని సినిమాగా తీసేందుకు ఏర్పాట్లు చేస్తున్నప్పుడు అందులో కబీరుగా నటించేందుకు బలరామయ్య అన్న రాధాకృష్ణయ్యకు, రాముడుగా నటించేందుకు మరో అన్న శేషాచలంకు ఆహ్వానాలు అందాయి.
రామదాసు (కృష్ణా ఫిలిమ్స్)

రామదాసు 1933లో విడుదలైన తెలుగు చిత్రం. చిత్తజల్లు పుల్లయ్య, ఘంటసాల రాధాకృష్ణయ్య దర్శకత్వం వహించిన ఈ చిత్రంలో చిలకలపూడి సీతారామాంజనేయులు, నెల్లూరి నాగరాజారావు, రామతిలకం, ఘంటసాల బలరామయ్య, ఆరణి సత్యనారాయణ లు నటించారు.
అమరశిల్పి జక్కన

శిల్పకళా ప్రావీణుడైన జక్కన్న జీవితచరిత్ర ఆధారంగా బి.ఎస్.రంగా 1964లో నిర్మించిన చారిత్రాత్మక చిత్రం అమరశిల్పి జక్కన్న. శిల్పకళకు ప్రాణంపోసే రాతిబండలపై సి.నారాయణరెడ్డి రచించిన ఈ నల్లని రాలలో ఏ కన్నులు దాగెనో-ఈ బండల మాటున ఏ గుండెలు మ్రోగెనో పాట ఇప్పటికీ ప్రజాదరణ చెంది మనల్ని ఆలోచింపజేస్తుంది. మల్లన్న (నాగయ్య) గొప్ప శిల్పి. ఆయన కొడుకు జక్కన్న (అక్కినేని) తండ్రిని మించిన తనయుడు. అతడు నాట్యమయూరి మంజరి (బి.సరోజాదేవి)ని ప్రేమించి వివాహమాడతాడు. అయితే మంజరి అందచందాలను, నాట్య విన్యాసాన్ని అభిమానించిన రాజు గోపదేవుడు కుట్రపన్ని వారిద్దరినీ వేరుచేస్తాడు. దాని ఫలితంగా మంజరి తప్పనిసరి పరిస్థితుల్లో గోపదేవుని ముందు నృత్యం చేస్తుంది. దానిని చూసిన జక్కన్న, భార్యను అనుమానించి, వికల మనస్కుడై, విరాగియై, దేశాటన చేస్తాడు
అమావాస్య చంద్రుడు

గుడ్డివాడైన వయొలిన్ కళాకారుడుగా కమల్ హాసన్, అతని జీవితచరిత్రను ప్రాచుర్యం చేసి తద్వారా అనేక మంది వికలాంగులకి స్ఫూర్తి కలిగించాలని నడుంకట్టుకున్న సహచరి గా మాధవి నటించిన ఒక విలక్షణమైన చిత్రమిది. సింగీతం శ్రీనివాసరావు దర్శకత్వం వహించిన రాజా పార్వై అనే తమిళ మాతృకకు తెలుగు సేత. ఈ తమిళ చిత్రం లో ఒక పాటకు బాలసుబ్రహ్మణం జాతీయ ఉత్తమ గాయకుడిగా బహుమతి గెలుచుకున్నాడు. 1.సుందరమో సుందరమో, గానం.శిష్ట్లా జానకి, శ్రీపతి పండితారాద్యుల బాలసుబ్రహ్మణ్యం, టీ.వి.గోపాలకృష్ణన్ బృందం 2.కళకే కళ నీ అందమా ఏకవిరాయుని తీయని కావ్యము, గానం.ఎస్ పి బాలసుబ్రహ్మణ్యం. 4.ghantasala galaamrutamu, kolluri bhaskarrao blog
ఆమె ఎవరు?

(ప్రస్తుతం ఈ పేజీ ఖాళీగా ఉంది)
అమెరికా అల్లుడు

అమెరికా అల్లుడు 1985లో విడుదలైన తెలుగు చలనచిత్రం. కె.వాసు దర్శకత్వం వహించిన ఈ చిత్రంలో సుమన్, భానుప్రియ, కాంతారావు నటించారు. కె. చక్రవర్తి సంగీతం అందించాడు. చికాగో ఫిలింస్ పతాకంపై వేమూరి రమేశ్ ఈ చిత్రాన్ని నిర్మించాడు. అమెరికా అల్లుడు అనేది కుటుంబ ఆధారిత చిత్రం. ఇందులో చికాగోలో గుర్తింపు పొందిన డాక్టర్ డాక్టర్ రాజు (సుమన్) పల్లెటూరుకి చెందిన తన మరదలు రాధా (భానుప్రియ) ను వివాహం చేసుకున్నాడు. వివాహం తర్వాత వారు యుఎస్‌ఎకు వచ్చినప్పుడు, రాధా మొదట్లో పాశ్చాత్య దేశాల కొత్త జీవనశైలికి సర్దుబాటు చేయలేకపోతుంది. అమాయకత్వం, అజ్ఞానం కారణంగా తలెత్తిన తప్పులతో రాజును తరచూ చికాకు పడతాడు. ఆమె చేసిన పొరపాటు వల్ల, ఆసుపత్రిలో రాజు రోగులలో ఒకరు చనిపోతారు. కలత చెందిన రాజు రాధను విడిచిపెట్టాడు
అమెరికా అమ్మాయి

పాశ్చాత్య ధోరణుల పట్ల వెర్రి వ్యామోహం పెంచుకొనే యువతకు మన నాగరికత విశిష్టతను గుర్తు చేసే ఈ చిత్రం సింగీతం శ్రీనివాసరావు దర్శకత్వం వహించిన సినిమాలలో ఒక ముఖ్యమైన చిత్రం. అమెరికానుండి తిరిగి వస్తూ ఒక యువకుడు (శ్రీధర్) 'డెబొరా' అనే ఒక అమెరికా అమ్మాయిని పెళ్ళి చేసుకొని వెంటతీసుకొస్తాడు. ఆ కుర్రవాని పెళ్ళికై పెద్దవాళ్ళు అనుకొన్న ఆశలు వమ్ము కాగా వారు మనస్తాపానికి గురౌతారు. క్రమంగా ఆ డెబొరా 'దేవి'గా మారి తెలుగు కట్టు, బొట్టు, మాట, పాటలు అలవరచుకొని అందరినీ ఆకట్టుకోవడం ఈ చిత్ర కథాంశం.
అమెరికా రాముడు

అమెరికా రాముడు 1980లో విడుదలైన తెలుగు చలనచిత్రం. శ్రీ వందన నరసిజ మూవీస్ బ్యానర్ పై ఈ సినిమా నిర్మించబడింది.
అమ్మ (1975 సినిమా)

అమ్మ 1975లో విడుదలైన తెలుగు చలనచిత్రం. మాతృశ్రీ పబ్లికేషన్స్ ట్రస్టు పతాకంపై నిర్మించిన ఈ సినిమాకు ఎం.ఎస్.ఎన్.మూర్తి దర్శకత్వం వహించగా, సుసర్ల దక్షిణామూర్తి, పామర్తి సంగీతాన్నందించారు.
అమ్మదొంగా

అమ్మదొంగా 1995 జనవరి 12న విడుదలైన తెలుగు సినిమా. మౌళి క్రియేషన్స్ బ్యానరులో సాగర్ దర్శకత్వం వహించిన ఈ సినిమాలో కృష్ణ, సౌందర్య, ఆమని నటించారు. రాజ్-కోటి జంట విడిపోయిన తరువాత కోటి ఒంటరిగా సంగీతం అందించిన తొలి సినిమా ఇది. సంక్రాంతి పండుగ సందర్భంగా జనవరి 12న విడుదలైన ఈ చిత్రం బాక్సాఫీస్ వద్ద సూపర్‌హిట్‌గా నిలిచింది. చక్రధర్ (కృష్ణ), తన చెల్లెలితోపాటు మరో ఇద్దర్ని హత్య చేసిన నేరంమీద జైలుకెళ్ళడంతో కథ మొదలవుతుంది. శిక్ష పూర్తయి, విడుదలై వస్తుండగా సౌందర్య కలిసి అతనితోపాటు కోటిపల్లి వెళుతుంది. అక్కడ రచ్చబండ దగ్గర తనను అన్యాయంగా జైలుకు పంపిన నలుగురు విలన్లనీ ఇప్పుడు హత్య చేసి తప్పించుకుంటానని చెబుతాడు కృష్ణ. అక్కడి ఇన్స్పెక్టర్ చరణ్ రాజ్ కృష్ణ మిత్రుడే కానీ కర్తవ్య బధ్ధుడు. ఒక విలన్ కూతురు కృష్ణ మరదలు, ఆమని. ఇక రెండు హత్యలు చేస్తాడు కృష్ణ. అతనికి వ్యతిరేకంగా సాక్ష్యం చెప్పి కథానాయిక సౌందర్య ఆశ్ఛర్యపరుస్తుంది. ఇక రెండో భాగంలో కృష్ణ గతం వివరించడంతో సౌందర్య నిజం తెలుసుకుంటుంది
అమ్మనా కోడలా

ఆమ్మ నా కోడలా తెలుగు చలన చిత్రం,1995 ఫిబ్రవరి 14 న విడుదల.సాగర్ దర్శకత్వంలో వచ్చిన ఈ చిత్రంలో వినోద్ కుమార్, సౌందర్య, వాణీశ్రీ మొదలగు వారు నటించారు. దర్శకుడు: సాగర్ నిర్మాతలు: ఎస్.చంద్రశేఖర్ , ఎం.వెంకటేశ్వరరావు సాహిత్యం:సిరివెన్నెల సీతారామశాస్త్రి గానం: ఎస్ పి బాలసుబ్రహ్మణ్యం, చిత్ర సింధు, స్వర్ణలత, కె.జె.ఏసుదాస్ . చక్రధర్ (కృష్ణ), తన చెల్లెలితో పాటు మరో ఇద్దర్ని హత్య చేసిన నేరమ్మీద జైలుకెల్లడంతొ కథ మొదలవుతుంది. శిక్ష పూర్తయి, విడుదలై వస్తుండగా సౌందర్య కలిసి అతనితో పాటు కోటిపల్లి వెళుతుంది. అక్కడ రఛ్ఛబండ దగ్గర తనను అన్యాయంగా జైలుకు పంపిన నలుగురు విలన్లనీ ఇప్పుడు హత్య చేసి తప్పించుకుంటానని చెబుతాడు కృష్ణ. అక్కడి ఇన్స్పెక్టర్ చరణ్ రాజ్ కృష్ణ మిత్రుడే కానీ కర్తవ్య బధ్ధుడు. ఒక విలన్ కూతురు కృష్ణ మరదలు, ఆమని
అమ్మో ఒకటోతారీఖు

అమ్మో ఒకటోతారీఖు ఇ.వి.వి.సత్యనారాయణ దర్శకత్వంలో 2000 వ సంవత్సరంలో విడుదలైన తెలుగు చిత్రం. ఇందులో ఎల్. బి. శ్రీరామ్, శ్రీకాంత్, రాశి, ప్రేమ, సురేష్ ముఖ్య పాత్రల్లో నటించారు. కోటి ఈ చిత్రానికి సంగీతాన్నందించాడు. మధ్యతరగతి బ్రతుకులు పేదరికం వల్ల ఎలాంటి ఇబ్బందులు ఎదుర్కొంటాయో చూపించే చిత్రం ఇది. గోవిందరావు ఆర్టీసీలో డ్రైవరుగా పనిచేస్తుంటాడు. కుటుంబం పెద్దది. నెలజీతం చేతికొచ్చేలోపే ఆవిరైపోతుంటుంది
ఆనందజ్యోతి

దొంగ బంగారం తమిళం నుండి డబ్బింగ్ చేసి తెలుగులో విడుదలచేసిన సినిమా. తమిళ మూలం సినిమా ఆనంద జోది (ஆனந்த ஜோதி, 1963). ఈ చిత్రం 1964 అక్టోబర్ 30 వ తేదీ విడుదల . ఎం జి.రామచంద్రన్,దేవిక జంటగా నటించిన ఈ చిత్రానికి దర్శకత్వం వి. ఎన్. రెడ్డి, ఎ. ఎస్. ఎ. స్వామీ చేపట్టారు.సంగీతం సత్యం అందించారు.
అందాల రాముడు (1973 సినిమా)

అందాల రాముడు బాపు దర్శకత్వంలో, అక్కినేని నాగేశ్వరరావు, లత, నాగభూషణం తదితరులు ముఖ్యపాత్రల్లో నటించిన 1973 నాటి తెలుగు చలన చిత్రం. సినీమాలో 80 శాతం గోదావరిలో లాంచీ మీద సాగుతుంది. బాపు రమణ ల 'అపూర్వ' సృష్టి ఈ చిత్రం. మిని గ్లోబు ను, రాజహంస, జనతా పడవలలో మనం చూడవచ్చు. అన్నిరకాల (మధ్య తరగతి?? మాత్రమే కాదు, పై తరగతి కూడా) మనస్తత్వాలూ ఇందులో దర్శనమిస్తాయి. రాముడు (మంచి బాలుడు), ప్రేమా (అమా)యకురాలు) సీత, తీతా, అప్పుల అప్పారావు, పెసరట్ల సావాలమ్మ, దొంగ భక్తులు, దొంగ అభక్తులు (అథీయిస్టులు), అహంకారులు ఇలా అన్నిపాత్రల్ని ఒక తాడులా పేని ఆ తాటితో ప్రేక్షకుల్ని కట్టిపడేశారు బాపు రమణలు. మహదేవన్ సంగీతంలో రామకృష్ణ, సుశీల పాడిన పాటలన్నీ హిట్టే. "అబ్బోసి బుల్లెమ్మ, ఎదగడానికెందుకురా తొందరా, మము బ్రోవమని చెప్పవె, కురిసే వెన్నెల్లో మెరిసే గోదారిలా, హరికథ ప్రతీపాటా వినులవిందే. తొలి విడుదల లో చిత్రాన్ని ప్రేక్షకులు సరిగా ఆదరించలేదు. (బాపు తన చిత్రాల గురించి వేసిన కార్టూన్లలో ఈ చిత్ర ఫలితాన్ని మునిగి పోతున్న పడవగా చిత్రించారు) తరువాత తరువాత తెలుగులో ఒక క్లాసిక్‌గా ఎదిగింది. ఇటివల వచ్చిన గోదావరి చిత్రంలో అందాలరాముడు ఛాయలు కనిపిస్తాయి. 1973 వ సంవత్సరానికి గాను ఆంధ్ర ప్రదేశ్ రాష్ట్ర ప్రభుత్వం ఉత్తమ ద్వితీయ చిత్రంగా రజిత నంది అవార్డు ప్రకటించింది
అందమె ఆనందం

అందమె ఆనందం 1977 జనవరి 31న విడుదలైన తెలుగు చలన చిత్రం. ఈ సినిమాను సింగీతం శ్రీనివాసరావు దర్శకత్వంలో శ్రీకాంత్ పిక్చర్స్ పతాకంపై నిర్మిచబడిన చిత్రం. ఈ సినిమాకు చెళ్ల పిళ్ల సత్యం సంగీతం అందించాడు.
ఆంధ్రకేసరి (సినిమా)

ఆంధ్రకేసరి విజయచందర్ నిర్మించి, దర్శకత్వం వహించి తాను ప్రధాన పాత్ర పోషించిన 1983 నాటి తెలుగు జీవిత చరిత్రాత్మక చిత్రం. సినిమా ఆంధ్రకేసరిగా పేరుపొందిన, ప్రముఖ స్వాతంత్ర్య సమరయోధుడు, ఆంధ్రరాష్ట్ర తొలి ముఖ్యమంత్రి టంగుటూరి ప్రకాశం జీవితం ఆధారంగా రూపొందించారు.
ఆపద్బాంధవుడు

ఆపద్బాంధవుడు, కె. విశ్వనాథ్ దర్శకత్వంలో 1992లో విడుదలైన ఒక తెలుగు సినిమా. ఇందులో చిరంజీవి, మీనాక్షి శేషాద్రి, జంధ్యాల ప్రధాన పాత్రలు పోషించారు. ఈ చిత్రాన్ని పూర్ణోదయ మూవీ క్రియేషన్స్ పతాకంపై ఏడిద నాగేశ్వరరావు నిర్మించాడు. ఎం. ఎం. కీరవాణి ఈ చిత్రానికి సంగీతం అందించాడు. చిరంజీవి ఇందులో ఒక సున్నితమైన పాత్ర పోషించాడు. ఇది బాక్సాఫీసు వద్ద అంత విజయవంతం కాలేదు. అయితే మంచి కథాచిత్రంగా పేరు తెచ్చుకొంది. చిరంజీవికి ఈ సినిమాలో పాత్రకు నంది అవార్డు లభించింది. మాధవుడు (చిరంజీవి) ఒక పల్లెలో పశువుల కాపరి
అపరిచితులు

అపరిచితులు 1979 లో విడుదలైన తెలుగు చిత్రం. ఇది కన్నడం సినిమా అపరిచిత నుండి డబ్బింగు చేయబడ్డ చిత్రం. కాశీనాధ్ దర్శకత్వంలో తయరైన ఈ చిత్రం తెలుగులో విజయవంతమయ్యింది. శోభ, వాసుదేవరావు, హీరో, బాలనటుడు, మోహన్ ల నటన, బలమైన స్క్రిప్ట్, దర్శకత్వం చిత్ర విజయానికి దోహదపడ్డాయి. ఇదే చిత్రం తరువాత హిందీలో మిథున్ చక్రవర్తి, అమ్రిష్ పురి లతో పునర్నిర్మితమయ్యింది. ఈ చిత్రం "అన్వేషణ" చిత్రం కోసం స్క్రిప్ట్ రాయడానికి వంశీకి ప్రేరణనిచ్చింది. ఈ చిత్రంలో కథానాయకుడు తన స్నేహితుడి గ్రామానికి వస్తాడు, కాని అతన్ని చూడలేనని తెలుసుకుంటాడు. అతని శవం దొరికిందని ఒక పుకారు ఉంది. హీరో ఒక రచయిత. అతను ఒక కథ రాయాలనుకుంటున్నానని చెప్పి మరికొన్ని రోజులు ఉంటాడు. వింత సంఘటనలు జరుగుతుంటాయి. హీరోయిన్ తన స్నేహితుడిని చంపినట్లు హీరో తెలుసుకుంటాడు
ఏప్రిల్ 1 విడుదల

ఏప్రిల్ 1 విడుదల సినిమా ఎమ్.ఐ.కిషన్ రాసిన "హరిశ్చంద్రుడు అబద్దమాడితే" అనే నవల ఆధారంగా నిర్మించబడింది.పూర్ణతేజ క్రియేషన్స్ బ్యానర్ లో గొట్టిముక్కల పద్మారావు నిర్మించిన ఈ చిత్రం కు దర్శకుడు వంశీ. ఇందులో రాజేంద్ర ప్రసాద్, శోభన జంటగా నటించగా, సంగీతాన్ని ఇళయరాజా అందించారు. అబద్ధాలతోనూ, లౌక్యంతోనూ ఆనందంగా బ్రతికే దివాకరం (రాజేంద్రప్రసాద్) ఒక అనాథ. రైల్వేలో డాక్టరుగా పని చేసే వసుంధర అతడిని కొడుకులా పెంచుతుంది. విజయనగరంలో పెళ్ళికి వెళ్ళిన దివాకరం భువనేశ్వరి (శోభన) అనే ఒక అమ్మాయిని చూసి ప్రేమిస్తాడు. రైల్వేలో బుకింగ్ క్లర్కుగా పనిచేసే ఆమె కొన్ని విలువలతో జీవిస్తుంటుంది. ఆమె కోసం ఆమె బాబాయితో మాట్లాడి పెళ్ళికి ఒప్పించమని చెపుతాడు. ఆమెతో పెళ్ళి అయ్యేనాటికి అన్ని సౌకర్యాలు, ఇల్లు సమకూర్చాలని అబద్దలతో, తన తెలివితేటలతోనూ, ఆ ప్రాంతానికి రౌడీగా చలామణీ అయ్యే తన మిత్రుడు గోపి (కృష్ణ భగవాన్) సహాయంతోనూ డబ్బు సమకూర్చి వీడియో షాపు ప్రారంభిస్తాడు. భువన బదిలీ మీద రాజమండ్రి వస్తుంది
అరణ్యకాండ (సినిమా)

రామాయణం లోని ఒక మూడవ భాగమైన అరణ్యకాండ గురించిన వ్యాసం కోసం అరణ్యకాండ చూడండి. ఆరణ్యకండ 1987 తెలుగు భాషా యాక్షన్ థ్రిల్లర్ చిత్రం. ఇందులో అక్కినేని నాగార్జున, అశ్విని, రాజేంద్ర ప్రసాద్ ప్రధాన పాత్రల్లో నటించగా, చక్రవర్తి సంగీతం సమకూర్చారు. ఈ చిత్రం బాక్సాఫీస్ వద్ద ఫ్లాప్‌గా రికార్డ్ చేయబడింది. ఈ కథలో ఒక అటవీ అధికారి చైతన్య (అక్కినేని నాగార్జున) అడవిలో గల గిరిజన తెగలకు పులి బారినుండి, దోపిడీ దొంగల నుంది రక్షిస్తాడు. స్థానిక గిరిజనులను చంపిన పులి కేసును పరిష్కరించడానికి చైతన్య అడవికి వెళ్తాడు. అక్కడ అతను ప్రేమికులైన సంగ (రాజేంద్ర ప్రసాద్) & నీలి (తులసి) ను కలుస్తాడు. కాని కుల సమస్య కారణంగా వారు వివాహం చేసుకోలేరు. ఈ కేసును పరిశీలించిన తరువాత, పులి ప్రజలకు ఎటువంటి హాని చేయడం లేదని చైతన్యకు తెలుసు. అయితే ఇవన్నీ చేస్తున్న పిరికివాళ్ళు కొందరు ఉన్నారు. మిగిలిన కథ అతను చెడు కార్యకలాపాలను ఎలా నిర్మూలించాడో మిగిలిన కథలో తెలుస్తుంది.
అర్ధరాత్రి (సినిమా)

ఆరోజుల్లో బీస్‌సాల్‌బాద్, కొహరా వంటి హిందీ చిత్రాలు సక్సెస్ కావటంతో, ఆ తరహా చిత్రాన్ని తెలుగులో ‘అర్ధరాత్రి’గా పి.సాంబశివరావు దర్శకత్వంలో అతని అన్న పర్వతనేని గంగాధరరావు హైదరాబాద్ మూవీస్ బ్యానర్‌పై నిర్మించాడు. ఇది పి.సాంబశివరావుకు దర్శకునిగా తొలి సినిమా. ధనవంతుడు, విద్యావంతుడు, గుణవంతుడు అయిన వ్యక్తి శ్రీధర్ (జగ్గయ్య) అతని బంగళాలో 6గురు నౌకర్లు సిద్దయ్య (చదలవాడ), నరసింహం (సీతారాం), ముత్యాలు, పొట్టిప్రసాద్, చిడతల అప్పారావు, మోదుకూరి సత్యం పనిచేస్తుంటారు. ప్రతి రాత్రి ఆ బంగళా ఔట్‌హస్ నుంచి అర్ధరాత్రి ఓ విషాద గీతం వినబడుతుంటుంది. నౌకర్లు, దాన్ని దయ్యాల బంగళా అంటుంటారు. మేనమామ పెరుమాళ్ళు, ఇంట తల్లి, తండ్రి మరణించటంచేత ఆశ్రయం పొందిన సరళ (భారతి) మేనత్త నిర్మల ఆరళ్ళు తట్టుకోలేక ఇల్లువదిలి వెళుతుంది. శ్రీధర్ , కారుక్రింద పడుతుంది. డా.రమేష్ హాస్పిటల్‌లో వైద్యం పొందాక, డాక్టరు సలహాతో ఎవరూ లేని అనాథ అని సరళను తన బంగ్లాకు తీసుకువస్తాడు శ్రీధర్ . పనివాళ్ళను అదుపులోపెట్టి, ఇంటిని చక్కదిద్దటమేకాక శ్రీధర్ అభిమానం, అనురాగం పొందుతుంది సరళ
అవేకళ్లు

అవేకళ్లు 1967లో త్రిలోక్ చందర్ దర్శకత్వంలో విడుదలైన ఉత్కంఠభరిత చిత్రం. కృష్ణ, కాంచన ప్రధాన పాత్రల్లో నటించారు. ఈ చిత్రాన్ని ఎవిఎం సంస్థ నిర్మించింది. పూర్తి స్థాయి రంగుల్లో విడుదలైన తొలి క్రైం చిత్రం ఇది. తెలుగులో వచ్చిన క్రైం థ్రిల్లర్ల జాబితాలో మొదటి వరుసలో ఉంటుందీ సినిమా. సంగీత పరంగా మంచి విజయాన్ని సాధించింది. తెలుగులో కలర్లో విడుదలైన తొలి హారర్, సస్పెన్స్ సినిమా ఇది. ఈ సినిమా తొలుత అంతగా విజయవంతం కానప్పటికీ ఆ తరువాత విడుదలలో బాగా ఆడి డబ్బు వసూలు చేసుకున్నది. ఈ సినిమాను ఏ.వి.ఎం వారు ఏకకాలంలో తెలుగు, తమిళ భాషల్లో నిర్మించారు. తమిళంలో సినిమా పేరు అదే కణగళ్
అర్ధాంగి (1955 సినిమా)

అర్ధాంగి (స్వయంసిద్ధ కథ) 1955లో విడుదలైన తెలుగు సినిమా. ఇది ప్రముఖ బెంగాలీ రచయిత శరత్ చంద్ర రచించిన స్వయంసిధ్ద నవల ఆధారంగా నిర్మితమైనది. కీలకమైన కథానాయిక పద్మ పాత్రను మహానటి సావిత్రి గొప్పగా పోషించగా; ఆమెకు మతిలేని భర్తగా అక్కినేని నాగేశ్వరరావు నటించాడు. ఒక ఊరిలో జమిందారు (గుమ్మడి), ఆయన రెండవ భార్య రాజేశ్వరి (శాంతకుమారి). అతనికి ఇద్దరు కొడుకులు. మొదటి భార్యకు పుట్టిన కొడుకు రాఘవేంద్రరావు (అక్కినేని) ఆలనా పాలనా లేక ఆయా పెంపకంలో నల్లమందు ప్రభావంతో అమాయకుడుగా పెరుగుతాడు. రెండవ భార్య సంతానమయిన నాగూ (జగ్గయ్య) విచ్చలవిడిగా ఖర్చుచేస్తూ వ్యసనపరుడవుతాడు. శిస్తు వసూలు కోసం వెళ్ళిన పొగరుబోతు నాగూకు తగిన విధంగా బుద్ధిచెబుతుంది, పల్లెటూరి పిల్ల పద్మ (సావిత్రి). జమిందారు ఆమెను ప్రశంసించి తన రెండో కోడలుగా చేసుకోవాలనుకుంటాడు. దీనిని వ్యతిరేకించిన రాజేశ్వరి "అంతగా మీకు ఇష్టమైతే మీ పెద్ద కొడుక్కిచ్చి చేసుకోడి. ఆ మతిలేనివాడికి ఈ గతిలేనిదానికి సరిపోతుంది" అని సలహా ఇస్తుంది. మాట తప్పని జమిందారు రఘుతో పద్మకు వివాహం జరిపిస్తాడు
ఆశయం

ఆశయం 1993 లో ఎ. మోహన్ గాంధీ దర్శకత్వంలో విడుదలైన రాజకీయ చిత్రం. ఈ చిత్రాన్ని సూర్యా మూవీస్ పతాకంపై ఎ. ఎం. రత్నం నిర్మించాడు. ఇందులో విజయశాంతి, జగపతి బాబు ముఖ్యపాత్రల్లో నటించారు. ఈ సినిమాకు రాజ్ కోటి సంగీతాన్నందించాడు.. జగపతి బాబు, విజయశాంతి కాలేజీలో క్లాస్‌మేట్స్. విజయశాంతిని జగపతి బాబు ప్రేమిస్తాడు. విజయశాంతి చాలా హుషారయిన యువతి. ఆమె తండ్రి ఆమెకు ఎప్పుడూ ధైర్యంగా ఉండాలని చెబుతాడు
అశ్వని (సినిమా)

అశ్వని 1991, మార్చి 12న విడుదలైన తెలుగు చలనచిత్రం. ఉషా కిరణ్ మూవీస్ పై పతాకంపై రామోజీరావు నిర్మాణ సారథ్యంలో మౌళి దర్శకత్వం వహించిన ఈ చిత్రంలో అశ్వినీ నాచప్ప, భానుచందర్ నటించగా, ఎమ్.ఎమ్. కీరవాణి సంగీతం అందించాడు. క్రీడాకారిణి అశ్వని నాచప్ప గురించి తీసిన ఈ చిత్రం 1991లో గోవాలో జరిగిన అంతర్జాతీయ చలన చిత్రోత్సవంలో ప్రదర్శించబడింది. ఈ చిత్రంలో ఇదే పేరుతో హిందీలోకి అనువాదమయింది.
అత్తకి యముడు అమ్మాయికి మొగుడు

గీతా ఆర్ట్స్ పతాకంపై అల్లు అరవింద్ 1989లో నిర్మించిన ,అత్తకు యముడు అమ్మాయికి మొగుడు చిత్రం ఇది. దీనికి దర్శకుడిగా ఎ.కోదండరామిరెడ్డి, కాగా , చిరంజీవి, విజయ శాంతి జంటగా నటించిన ఈ చిత్రం లో అత్తగా వాణిశ్రీ నటించింది. ముఖ్యమైన మాటలు సత్యానంద్ సరిగ్గా సరిపోయారు. తమిళంలో"మా పిళ్లై"పేరుతో ఈ చిత్రాన్ని పునర్నిర్మించారు . సంగీతం కె. చక్రవర్తి అందించారు. కొణిదల చిరంజీవి విజయశాంతి వాణీశ్రీ సుత్తివేలు కైకాల సత్యనారాయణ అల్లు రామలింగయ్య రావు గోపాలరావు బేతా సుధాకర్ అన్నపూర్ణ కన్నెగంటి బ్రహ్మానందం దర్శకుడు: ఎ.కోదండరామిరెడ్డి సంగీతం:కొమ్మినేని చక్రవర్తి నిర్మాత: అల్లు అరవింద్ నిర్మాణ సంస్థ: గీతాఆర్ట్స్ మాటలు: సత్యానంద్ పాటలు: వేటూరి సుందర రామమూర్తి, భువనచంద్ర చిత్రానువాదo: ఎ.కోదండరామిరెడ్డి నేపథ్య గానం: శ్రీపతి పండితారాద్యుల బాలసుబ్రహ్మణ్యం, శిష్ట్లా జానకి విడుదల:19:01:1989. ఈ చిత్రం 14 కేంద్రాలలో వంద రోజులు ప్రదర్శించబడింది. 1989 జూన్ 24 తేదీన రాజమండ్రిలో శతదినోత్సవం జరిగింది
అతను యెవరు?

(ప్రస్తుతం ఈ పేజీ ఖాళీగా ఉంది)
అత్తింటి కాపురం

1952లో విడుదలైన అత్తింటి కాపురం, తమిళం నుండి తెలుగులోకి డబ్బింగ్ చేసిన చిత్రం. ఈ సినిమా తమిళ మూలచిత్రం పేరు కళ్యాణి. 1948లో విడుదలైన హాలీవుడ్ చిత్రం స్నేక్‌ పిట్ ఆధారంగా మాడ్రన్ థియేటర్స్ స్థాపకుడు టి.ఆర్.సుందరం, అప్పట్లో ప్రసిద్ధి చెందిన దర్శకుడు టి.ఆర్.రాఘవాచార్యను దర్శకుడిగా పెట్టి తమిళంలో కళ్యాణి చిత్రాన్ని తీశాడు. డెయిలీ తంతి పత్రిక మొదటి సంపాదకుడైన షణ్ముగసుందరం ఈ సినిమాకు కథను సమకూర్చాడు. మతిస్థిమితం లేని భర్తగా ఎం.ఎన్.నంబియార్, ఆయనకు భార్య బి.ఎస్
అత్తింట్లో అద్దెమొగుడు

అత్తింట్లో అద్దెమొగుడు 1991 లో విడుదలైన తెలుగు చలనచిత్రం. రేలంగి నరసింహారావు దర్శకత్వం వహించిన ఈ చిత్రంలో రాజేంద్ర ప్రసాద్, నిరోషా నటించగా, ఎం.ఎం. కీరవాణి సంగీతం అందించారు.
ఆత్మబంధువు (1962 సినిమా)

ఆత్మబంధువు 1962, డిసెంబర్ 14న విడులదలైన తెలుగు చలనచిత్రం. పి.ఎస్. రామకృష్ణారావు దర్శకత్వం వహించిన ఈ చిత్రంలో నందమూరి తారక రామారావు,సావిత్రి, యస్వీ రంగారావు, కన్నాంబ, రేలంగి, గిరిజ, పద్మనాభం, సూర్యకాంతం, హరనాధ్, రీటా తదితరులు నటించారు. ఈ చిత్రానికి మాతృక జోగ్ బిజోగ్ అనే బహుళ ప్రజాదరణ పొందిన బెంగాలీ చిత్రం. తర్వాత తమిళంలో కూడా ఈ చిత్రాన్ని పడిక్కామెదమేదె అనే పేరుతో తీశారు. అక్కడ కూడా ఆర్థికంగా విజయం సాధించిందీ చిత్రం. చంద్రశేఖరం అలియాస్ రావు బహద్దూర్ ఒక ధనిక వ్యాపారస్తుడు. ఆయన భార్య పార్వతమ్మ. వీరి కుటుంబం పెద్దది. ముగ్గురు కొడుకులు, ఇద్దరు కూతుర్లు. పెద్ద కూతురు మంగళమ్మకు భర్త చనిపోతే ఆమె తన కొడుకుతో సహా వచ్చి తండ్రి దగ్గరనే ఉంటుంది
అత్తగారు కొత్తకోడలు

అక్కినేని సంజీవి దర్శకత్వంలో నిర్మాత బాబూరావు కల్పనా చిత్ర పతాకంపై రూపొందించిన చిత్రం అత్తగారు-కొత్తకోడలు. ఈ చిత్రం 1968, జూన్ 14న విడుదలైంది. ఘట్టమనేని కృష్ణ, విజయ నిర్మల జంటగా నటించిన ఈ చిత్రానికి సంగీతం జీ. కె. వెంకటేష్ అందించాడు. సూరమ్మ (సూర్యకాంతం) ఒక వూరిలోని ఆస్తిపరురాలు. వడ్డీవ్యాపారం చేస్తూ పేదవాళ్ళను పీడిస్తూ ఉంటుంది. సవతి కొడుకు సత్యం (సత్యనారాయణ), కోడలు పుష్పకుమారిని ఆరళ్ళుపెడుతూ ఉంటుంది. కట్నం డబ్బు 10వేలు ఇవ్వకుండా కూతురు ధనలక్ష్మి (రమాప్రభ)ను అత్తగారింటికి పంపక, తనవద్దే వుంచుకుంటుంది. ఆమె మాట ప్రకారం ధనలక్ష్మి అందరి విషయాలు, తల్లికి చాడీలు చెబుతుంటుంది. ఆమె ఇద్దరు కొడుకులు మధు (హరనాథ్), గోపి (కృష్ణ) తల్లిని ఎదిరించలేక అవస్థలు పడుతుంటారు. మధు, పట్నంలో లక్షాధికారి నాగభూషణం కూతురు లత (జయంతి) ప్రేమించుకుంటారు
ఆటోడ్రైవర్

ఆటోడ్రైవర్ 1998లో విడుదలయిన తెలుగు చలనచిత్రం. ఈ సినిమాకు సురేష్ కృష్ణ దర్శకత్వం వహించారు. అక్కినేని నాగార్జున, దీప్తి భట్నాగర్, సిమ్రాన్ ముఖ్య నటీ నటులు. సురేష్ ఈ సినిమాను తమిళంలో ఒరువన్ అన్ పేరుతో శరత్ కుమార్ కథానాయకుగా పునర్నిర్మించారు. ఈ సినిమాను డి. శివప్రసాద్ రెడ్డి కామాక్షి ఆర్ట్ మూవీస్ పతాకంపై నిర్మించాడు. దేవా సంగీత దర్శకత్వం వహించాడు. పోసాని కృష్ణమురళి మాటలు రాశాడు. ఈ చిత్రానికి దేవా సంగీతం అందించాడు.
బభ్రువాహన (1964 సినిమా)

బభ్రువాహన 1964, అక్టోబర్ 22న విడుదలైన తెలుగు చలనచిత్రం. సముద్రాల రాఘవాచార్య దర్శకత్వం వహించిన ఈ చిత్రంలో ఎన్.టి.రామారావు, కాంతారావు, రేలంగి, చలం, బాలయ్య, పేకేటి, ముక్కామల, ఎస్.వరలక్ష్మి, రాజసులోచన, ఎల్.విజయలక్ష్మి, గీతాంజలి, విజయమాల, నారీమణి, సి.ఎస్.ఆర్., నాగరాజ్, వంగర, సీతారాం, వేళంగి, మల్లాది, విజయరావు, కాశీనాథ్, వెంకటేశ్వరరావు, మిక్కిలినేని (గెస్టు ఆర్టిస్టు), మాస్టర్ సముద్రాల లు నటించారు. అర్జునుడి కొడుకు బభ్రువాహనుని కథ ఆధారంగా ఈ సినిమా నిర్మించారు. కృష్ణుడు అర్జునుడు చేస్తున్న తీర్థయాత్రలను తన భార్యకు , సుభద్రకు చెప్పటంతో కథ మొదలవుతుంది. తరువాత అర్జునుడు, అతని స్నేహితుడు రాత్రి నిద్ర పొయ్యే ముందు మాట్లాడుకోవటం కనిపిస్తుంది
బాగ్దాద్ గజదొంగ

బాగ్దాద్ గజదొంగ 1968, అక్టోబర్ 24న విడుదలైన తెలుగు చలనచిత్రం. డి.యోగానంద్ దర్శకత్వం వహించిన ఈ చిత్రంలో నందమూరి తారక రామారావు, జయలలిత జంటగా నటించారు. బాగ్దాద్ సుల్తాన్ షంషుద్దీన్ ఖాన్ (మిక్కిలినేని). అతని భార్య బేగమ్ సాహెబ్ (పండరీబాయి). యువరాజు ఫరూక్ పుట్టిన రోజున -నజరానాల పేరిట వజీరు హుస్సేన్ (రాజనాల) ప్రజలను బాధించటం తెలుసుకున్న సుల్తాను ఒక పేదవాడిని కాపాడబోయి వజీరు చేతిలో హత్యకు గురవుతాడు. బేగంను ఖైదు చేసి, యువరాజును అంతం చేయాలనుకున్న వజీరు కుట్ర సాగదు. అక్కడినుంచి తప్పించుకున్న యువరాజు, ఫకీర్ దాదా (ముక్కామల) ఆశ్రయంలో ఆబూ (ఎన్టీఆర్)గా పెరుగుతాడు. ధనికులను దోచి పేదవారికి పంచుతుంటారు ఆబూ, అతని మిత్రుడు ఆలీ (పద్మనాభం). చాద్రసుల్తాన్ (రేలంగి) కుమార్తె నస్రీమ్ (జయలలిత)ను వివాహం చేసుకోవాలన్న తలంపుతో ఆమె తండ్రికి ఆకాశ గమనంగల గుర్రం బహూకరించి, బదులుగా నస్రీమ్‌ను కోరతాడు వజీర్ హుస్సేన్. ఆ వివాహం ఇష్టంలేని నస్రీమ్ హుస్సేన్ బారినుంచి తప్పించుకుని, అంతకుమునుపే మనసిచ్చిన ఆబూను కలుసుకునేందుకు వెళ్లిపోతుంది. అలా వెళ్లిన నస్రీమ్ చివరకు బాగ్దాద్ వజీర్ చేతికే చిక్కుతుంది